Επίδραση του μικροπεριβάλλοντος στο υδατικό ισοζύγιο των λιβαδικών φυτών:
Creators: name: Καραΐσκου, Παναγιώτα Αθανασίου
Publisher: name: Aristotle University of Thessaloniki
Year: 2011
Subjects: Υδραυλική αγωγιμότητα
Διαπνοή
Έλλειμμα υδρατμών στην ατμόσφαιρα
Hydraulic conductance
Transpiration
Vapour pressure deficit

description: Ο φυσιολογικός έλεγχος της χρησιμοποίησης του νερού σε συνδυασμό με τη μείωση του εδαφικού νερού μπορεί να καθορίσει την επιβίωση, την παραγωγικότητα, τη διανομή και τις ανταγωνιστικές σχέσεις των φυτών. Συνεπώς, η μελέτη των επιδράσεων του υδατικού ελλείμματος στην απόδοση των φυτών και η κατανόηση των μηχανισμών αντίδρασης των φυτών στην ξηρασία είναι εξέχουσας σημασίας. Για την πραγματοποίηση της μελέτης αυτής χρησιμοποιήθηκαν δύο κατηγορίες θάμνων, οι φυλλοβόλοι και οι αειθαλείς, με σκοπό: α) να βρεθεί πως μεταβάλλεται η απορρόφηση, η διαπνοή και η υδραυλική αγωγιμότητα κατά τη βλαστική περίοδο και β) κατά πόσον διαφοροποιείται η μεταβολή του ελλείμματος των υδρατμών στην ατμόσφαιρα και κατά συνέπεια η δυναμική του μικροκλιματικού περιβάλλοντος στις δύο αυτές κατηγορίες θάμνων. Η επίδραση του μικροπεριβάλλοντος στο υδατικό ισοζύγιο των λιβαδικών φυτών εκτιμήθηκε με τη μέτρηση του υδατικού δυναμικού, της στοματικής και υδραυλικής αγωγιμότητας και της διαπνοής των φύλλων. Από αποτελέσματα προέκυψε ότι οι φυλλοβόλοι θάμνοι είχαν υψηλότερο και με μικρότερη διακύμανση υδατικό δυναμικό τις πρωινές ώρες αλλά και τις μεσημεριανές από τους αειθαλείς θάμνους και ειδικότερα, το Rhus cotinus εμφάνισε την υψηλότερη τιμή υδατικού δυναμικού. Επίσης, βρέθηκε ότι η διαπνοή παρουσίασε μικρή διακύμανση στις δύο κατηγορίες θάμνων κατά τη διάρκεια της θερινής ξηράς περιόδου. Όσον αφορά τη στοματική αγωγιμότητα, οι φυλλοβόλοι θάμνοι παρουσίασαν υψηλότερες τιμές λόγω της καλύτερης υδραυλικής τους αρχιτεκτονικής. Από τη μέτρηση της υδραυλικής αγωγιμότητας προέκυψε ότι η μέση εποχιακή μεταβολή της υδραυλικής αγωγιμότητας των φυλλοβόλων θάμνων ήταν στατιστικώς σημαντικά υψηλότερη. Τα φυλλοβόλα και αειθαλή είδη στη Μεσογειακή ζώνη των αειφύλλων πλατυφύλλων έχουν, κατά τη νύχτα, την ικανότητα σχεδόν πλήρους ενυδατώσεως του φυλλικού τους ιστού και τη θερινή ξηρά περίοδο. Οι φυλλοβόλοι θάμνοι έχουν ευνοϊκότερο υδατικό ισοζύγιο από τους αειθαλείς θάμνους. Επιπλέον παρά την υποτιθέμενη θερινή νάρκη, στην οποία περιπίπτουν, η στοματική τους αγωγιμότητα ουδέποτε μηδενίζεται και μάλιστα υπερέχει στους φυλλοβόλους θάμνους πιθανόν λόγω καλύτερης υδραυλικής αρχιτεκτονικής δομής τους. Τέλος η υδραυλική αγωγιμότητα επηρεάζεται από το μικροπεριβάλλον ανάπτυξης των φυτών. Όσον αφορά το έλλειμμα υδρατμών στην ατμόσφαιρα προέκυψε ότι, όσο υψηλότερες ήταν οι τιμές του τόσο χαμηλότερες ήταν οι τιμές της υδραυλικής αγωγιμότητας με αποτέλεσμα οι θάμνοι να μην καταναλώνουν όλη τη διαθέσιμη εδαφική υγρασία, κατά τη θερινή ξηρά περίοδο και συνεπώς να πετυχαίνεται οικονομία εδαφικής υγρασίας κατά την περίοδο αυτή, από τους υπό εξέταση θάμνους.
description: The physiological control of water use in addition to the loss of soil water can define survival, production, distribution and competitive relationships between plants. The study of influence of water deficit to the efficiency of plants and the understanding of mechanisms of their response to drought is very important. To carry out this study two categories of shrubs were used deciduous and evergreen, with aim: a) to study the absorption, transpiration and hydraulic conductance during the growing season and b) to study the changes of vapour pressure deficit and the influence of microclimatic environment at the two categories of shrubs during the growing season. The influence of microenvironment on the water balance of shrubs was estimated by the measurement of vapour pressure deficit, water potential, transpiration rate, stomatal and hydraulic conductance. The deciduous shrubs had higher water potential with lower fluctuation in relation to evergreen shrubs during the growing season. As concern the transpiration rate showed lower fluctuation in the two categories of shrubs.. The stomatal conductance of deciduous shrubs showed higher values because of their better hydraulic architecture. As regards hydraulic conductance the deciduous shrubs presented statistical significantly higher values than the evergreen. Deciduous shrubs have favorable water balance from evergreen during the most part of the growing season. Their hydraulic conductance was influenced by the microenvironment (changes in vapour pressure deficit). Consequently, the two categories of shrubs during summer drought period have the capacity to not consume all the available soil humidity, and maintain high water balance.